מחלות טרופיות מוזנחות

מחלות טרופיות מוזנחות (NTDs Neglected Tropical Diseases) הן קבוצה מגוונת של זיהומים טרופיים הנפוצים באוכלוסיות בעלות הכנסה נמוכה באזורים מתפתחים באפריקה, באסיה ובדרום אמריקה. הן מכונות "מוזנחות" משום שהן פוגעות בדרך כלל באזורים טרופיים המאוכלסים באוכלוסיות עניות יותר, שמבחינה היסטורית לא זכו למימון עבור טיפול ומחקר מקיף,<ref name="niaid.nih.gov"></ref> שלא כמו HIV / איידס, שחפת ומלריה, שגם הן מחלות זיהומיות.<ref name=":0"></ref>

מחלות טרופיות מוזנחות נוטות לשגשג באזורים מתפתחים בעולם שבהם איכות המים, התברואה והגישה לטיפול הבריאותי ירודות. עם זאת, חלק ממחלות אלה נמצאות גם באזורים בארצות הברית בעלי שיעורי עוני גבוהים.<ref name="niaid.nih.gov"/> מחלות אלו נגרמות על ידי סוגים שונים של מחוללי מחלות כגון וירוסים, חיידקים, פרוטוזואה ותולעים (נמטודה). באפריקה שמדרום לסהרה השפעתן של מחלות אלו דומה להשפעתן של מלריה ושחפת.<ref></ref> זיהום ממספר מחלות טרופיות מוזנחות עלול לגרום לכך ש-HIV / איידס ושחפת יהיו קטלניים יותר.<ref></ref>

ועידת הבריאות העולמית ה-66 של ארגון הבריאות העולמי החליטה להגביר ולשלב מאמצים במיגור מחלות טרופיות מוזנחות ולתכנן השקעות לשיפור הבריאות והרווחה של האוכלוסיות הנגועות. הארגון פרסם מפת דרכים מקיפה לבקרה, חיסול ומיגור של 17 מחלות טרופיות מוזנחות עד 2020.

בשנת 2014 הגדיר ארגון הבריאות העולמי 17 מחלות טרופיות מוזנחות שיש לטפל בהן בדחיפות. מחלות אלו שכיחות ב-149 מדינות ומשפיעות על יותר מ-1.4 מיליארד אנשים, מתוכם יותר מ-500 מיליון ילדים, וגם פוגעות בכלכלות מתפתחות במיליארדי דולר בשנה.<ref></ref><ref></ref>

== רשימת מחלות ==
ב-2014 ארגון הבריאות העולמי הגדיר 17 מחלות טרופיות מוזנחות:
*כיב בורולי
*מחלת צ'אגאס
*קדחת דנגי
*תולעת גינאה
*אכינוקוקוס
*פאסציוליאסיס
*מחלת שינה (טריפנוזומיאזיס)
*שושנת יריחו
*צרעת
*פילאריאזיס לימפטית
*Mycetoma
*עיוורון הנהרות
*כלבת
*בילהרציה
* Soil-transmitted helminthiasis
*טרכומה
*פטלת

בשש מהמחלות ניתן להגיע לשליטה מלאה ואף לחסלן באמצעות ניהול מערך תרופתי רחב בשילוב עם התערבויות חינוכיות, הסברתיות והתנהגותיות: תולעת גינאה; פילאריאזיס לימפטית; עיוורון הנהרות; בילהרציה; Soil-transmitted Helminths וטרכומה.<ref></ref>

== מניעה ==
מחלות טרופיות מוזנחות ניתן למנוע במידה רבה ללא חיסונים - באמצעות הבטחת אספקת מים נקיים, טיפול סניטרי במזון והקפדה על היגיינה. ניתן למנוע את התפשטותן של המחלות הנישאות על ידי תולעים, זבובים, יתושים או חרקים אחרים באמצעות ריסוס של קוטלי חרקים באזורים בהם הם מתרבים או מתאספים, ולהרוג אותם לפני שהם הופכים לנשאי הטפיל.<ref name=":1"></ref>

העלאת מודעות והנגשת ידע לאוכלוסיית הסיכון ולמטיילים באזורים המועדים: ייבוש מים עומדים בהם יתושים מתרבים, לינה תחת כילות או רשתות להגנה מפני זבובים, ביגוד מתאים, שימוש בדוחה חרקים.<ref name=":1" />

מערכת החינוך באזוריים כפריים יכולה למלא תפקיד מרכזי להגברת המודעות ובפנייה לקבוצות פגיעות, לילדים ואמהות. בתי ספר הם מרחב ציבורי בו ניתן להגביר את המודעות הקהילתית למניעה ובקרה של מחלות טרופיות מוזנחות, להגביר את המודעות לנכויות שקשורות למחלות השונות ולהפחית את הסטיגמה הנלווית אליהן.<ref></ref>

ב- 30 בינואר 2012 ארגונים לא ממשלתיים, קרנות נדבנות, חברות תרופות ומדינות בהם נפוצות המחלות חתמו על הצהרת לונדון למחלות טרופיות מוזנחות . יחד הם התחייבו לשלוט, לחסל או למגר 10 מחלות עד 2020 ולשפר את חייהם של יותר ממיליארד איש.<ref></ref> הם הסכימו לספק תרופות יעילות לחלוקה המונית למיגור אלפנטיאזיס טרופית וטרכומה ולהגיע לשליטה ב-Soil-transmitted Helminths, בילהרציה ובעיוורון הנהרות.<ref name=":0" />

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מחלות
*